黄钟・山队子酒色财气四首
作者：汤舜民
朝代：元

paragraphs: 曲生堪爱，晕桃花上脸腮。
百篇一斗恣开怀，谁承望捉月骑鲸再不来。
酒，则被你断送了文章李太白。
怜香惜玉，醉临春欢未足。
开皇戈甲出江都，惊散金钗玉树曲。
色，则被你断送了聪明陈后主。
钱神涌论，亻赞家私多误身。
东风吹堕画楼人，一夜香消金谷春。
财，则被你断送了奢华石季伦。
图王争帝，半乾坤心未已。
鸿门会上失兵机，直杀得血溅阴陵后悔迟。
气，则为你断送了英雄楚项籍。